Gedagte vir die dag: NuutgemaakFoto: pixabay.com Iemand wat aan Christus verbind is, is ’n nuwe skepping. Die ou dinge is verby, kyk, die nuwe is hier! (2 Korintiërs 5:17) Om nuut te begin, gee jou altyd ’n vars visie en doel, vernuwe jou energie en wakker jou belangstelling aan in areas waar jy dalk in ’n groef beland het. Die heel belangrikste nuwe begin in jou lewe is wanneer jy van rigting verander en Jesus begin volg. Wanneer jy in Jesus Christus glo, slaan jy nie bloot ’n nuwe blaadjie om nie – jy word letterlik herskep. Jy word van binne af getransformeer en dit verander die manier hoe jy na buite optree. Jy begin ’n nuwe lewe!